Φθία

Η Φθία ήταν περιοχή της Αρχαίας Ελλάδας η οποία αναφέρεται στην ομηρική Ιλιάδα και τοποθετείται στο νοτιοανατολικό άκρο της Θεσσαλίας. Κάτοικοί της ήταν οι Μυρμιδόνες και ήταν επίσης η πατρίδα του Αχιλλέα και του Πατρόκλου.

Έχει παρατηρηθεί από ειδικούς πιθανή σχέση της ρίζας φθι- με το ρήμα φθίνω/φθίω/φθινύθω. Σε συνδυασμό με τον τρόπο με τον οποίο ο Όμηρος αναφέρεται στη Φθία από το σημείο του θανάτου του Πατρόκλου και έπειτα, σχηματίζεται η εντύπωση πως πρόκειται για τον κόσμο των νεκρών. Με παρόμοιο τρόπο χρησιμοποιείται στον διάλογο του Πλάτωνα, Κρίτων, όπου ο Σωκράτης αφηγείται στον φίλο του πως, σε όνειρό του είδε μια ωραία γυναίκα να του αναγγέλλει τον επικείμενο θάνατό του: «την τρίτη μέρα θα φτάσεις στη Φθία με τα παχιά χώματα». Ανάλογη χρήση γίνεται και στην Ιφιγένεια του Ευριπίδη, στο σημείο όπου ο Αγαμέμνονας αναγγέλλει στην Κλυταιμνήστρα τον υποτιθέμενο επικείμενο γάμο της κόρης τους με τον Αχιλλέα. Στην Ανδρομάχη του Ευριπίδη ως Φθια αναφέρει τα Φάρσαλα ο μεγάλος τραγωδός ποιητής .Colby Quarterly, τ.38, αρ.2, 6/2002, σσ.165-166, 172-173.

Κατά την αρχαιότητα, η Φθία ήταν μία από τις τρεις διαφορετικές σημασίες της λέξης Φθιώτις (οι άλλες δύο αφορούσαν στη μία από τις τέσσερεις ενότητες της Θεσσαλικής Τετραρχίας)''The Oxford Classical Dictionary'', Simon Hornblower, Antony Spawforth, Esther Eidinow, Oxford University Press, 2012, ISBN 0-199-54556-1, λήμμα Phthiotis.. Επίσης, σε κάποιες αρχαίες πηγές, υπονοείται πως η Φθία ήταν πόλη. Ωστόσο αυτή δεν είναι η επικρατέστερη άποψη σήμερα.Myres, John (1958). Homer and His Critics. Επανέκδοση Routledge Library Editions: Homer, Routledge, 2015, ISBN 1-317-69468-6, σ.273.Flavius Philostratus: On Heroes, τ.3 του Writings from the Greco-Roman World, μτφρ. Jennifer K. Berenson MacLean, Ellen Bradshaw Aitken, BRILL, 2003, ISBN 9-004-12701-1, σ.138.

Παραπομπές

Κατηγορία:Αρχαία Φθιώτιδα
Κατηγορία:Αρχαιολογικοί τόποι στη Φθιώτιδα
Κατηγορία:Ιστορικές περιοχές της Ελλάδας
Κατηγορία:Περιφερειακή ενότητα Φθιώτιδας
Κατηγορία:Τοποθεσίες της Ιλιάδας